Puerto Escondido  esch es gmuetlechs Feriedoerfli am Pazifik. Nach ere guet 10-Stoendige Busfahrt dor d'Nacht beni am morge frueh do aacho. Woni usem Bus usgstege be, hets mi de au grad fasch omghaue. 1800 Hoehemeter weniger, 12 Grad meh ond fascht 100% Loftfuechtigkeit. Im verlauf vom Tag het mer sech denne aber dra gwoehnt gha.    Escondido esch es Feriedoerfli wo viel Mexikaner us D.F. goend ond en bekannte Spot i de Surferszene. Aendi Novaember trefft sech do s'who is who vo de Surfer, wenn d'Waelle gaege die 6m  hoech send. Ganz so schlemm eschs jetzt aber noemme gsi, bi de High-Tide send aber doch emmer no beachtlechi Kracher vo 3-4m as Meer grollt. Aso nuet foer Beckerandschwemmer ;-)    Viel z'brechte gets vo do eigentli ned. D'Graenicheros wo sech im Momaent in Mexiko uufhaltet haend sech do zaemgfonde zom Badeferie mache ond Selveschter fiire. So haemmers de au gmacht, of de fuule Huut glaege, feine Fesch gaesse ond deck gfieret wo der scho lang im Bett gsi send :-p Natuerli hets denne am 1.1.09 en  schoene Sonneuufgang am Strand geh vorem go legge.    Nach drue Taeg het sech denne das Troeppli weder uufgloest ond jede esch weder siine eigne Reiseplaen nochegange....